Dief gewaarsku om nie meer te steel nie | Maroela Media
Bonginkosi Mabuza (25) van KaMaqhekeza naby die Swaziland- en Mosambiek-grens, is tydens sy vonnisoplegging gewaarsku, het 'n Sapa-korrespondent berig. Hy is verlede jaar op 11 Maart in hegtenis geneem toe lede van die gemeenskapspolisiëringsforum en die polisie sy ma se huis deursoek en gesteelde goedere ter waarde van meer as R15 000 opgespoor het. Hy het Maandag skuldig gepleit op die aanklag van die besit van gesteelde ware.
"Ek is bly dat jy nog jonk is en dat jy belowend lyk, aangesien jy getroud is en 'n kind het," het landdros Hazel Khoza aan hom gesê. "Jy het ook 'n werk en sorg vir jou ma. Hou dit so en hou nou op om by mense se huise in te breek en hul eiendom te steel."
Khoza het Mabuza tot ses maande tronkstraf met 'n opsie van 'n R3 000 boete gevonnis, wat albei opgeskort is vir vyf jaar.
Moses Phakula, Mabuza se regshulpprokureur, het vroeër aan die hof gesê sy kliënt het nie die eiendom gesteel nie, hy het dit slegs vir 'n vriend gestoor.
Die deler is net so goed soos die steler.
Miskien moet landros Hazel Khoza vir Zuma ook bietjie aanspreek !
Dis nou 'n grap, om vir 'n dief te sê hy moet wegbly van sy "werk"! Hou hom agter tralies en as hy onwettig in die land is, stuur hom maar na Lindela sodat hy sy tyd vir die jaar daar kan sit en wag om gedeporteer te word!
Nog beter, sluit die grensposte! Hierdie insypelinge kos ons net geld om te versorg ten tyde van hul aanhouding by Lindela.
Ha ha – Lekker lag ek nou. Steel, word gevang en dan word almal se tyd en geld gemors om net te sê : "Jy moet nie weer steel nie hoor. Toe gaan doen nou jou werk, sorg vir jou vrou, kinders en ma". Die landdros moes nog net bygevoeg het: "Soet wees hoor". REGTIG………….!!!!!!